Perdebytjie se tweede blog
April 19, 2014 in Sonder kategorie
Daar is iets aan 'n windpomp wat my ontsettend fassineer.Dis 'n kleintyd assosiasie met lekker kuiers op die plaas.Soggens word mens wakker van die kap-kap-kreun soos die wieke teen die wind beur.Daarmee saam klink die trek-stoot geluid van die die stang,wat dorstig die kosbare water diep uit die donker aarde opslurp en pyplangs in die opgaardammetjie uitspoeg.
Windpompe beteken water,beteken lewe.'n Flenterwindpomp met uit tande,is sekerlik een van die mistroostigste gesigte op aarde.Dit spreek van lewe wat verby is,iets wat was,die verganklikheid van die mensdom…net die mot en roes seëvier!
Gesneuwelde windpomp..met die winde wat verby is…
Skewe tande..gloriedae in die verskiet!
Ek het al hierdie foto geplaas,maar dit bly een van my gunstelinge..rou verlatenheid..op 'n eensame plaas in Damaraland.Die huis is 'n ruïne,maar die windpomp werk!Waterbron vir reisigers en Damaras se vee.
← Nou nie regtig vrugte nie,maar amper…
Geveerdes…Tina se uitdaging →
22 responses to Die windpomp
danie coetzee said on April 19, 2014
Ek sukkel om my windpomp van die ipad, geplaas te kry. Mooi geskryf.
perdebytjie said on April 19, 2014
@daniec Ek het ook gesukkel,maar darem reggekom.Die iPad is nou weer 'n ander nuwe tegnologie,wat ek probeer baasraak…maar soos hulle ( ek wonder altyd wie "hulle" is)sê:"swem of sink"! Dankie dat jy kom lees het.
@perdebytjie Ek is nou besig om te swem,indien jy binne 'n uur of wat, nog 'n windpomp blog sien, het ek die wal gehaal.
@daniec Ag hoe lekker lag ek nou vir jou.Tussen jou en die wal is daar dalk nog 'n krokodil en 'n seekoei!
@perdebytjie Hoe kry ek my skryfsel van my notes of e-pos op my blog, asseblief?
@daniec O jitte,jy vra nou die verkeerde ene!Waar is Zeppie @zephur of @tina10 vanaand?Dis die slimmes vir wie jy moet vra.Dis vreeslik frustrerend om so te sukkel.Tenminste probeer ons darem!
@perdebytjie @tina10 As iemand net kan sê hoe spoeg en plak mens op die i-pad, sal ek baie, baie bly wees.
@daniec Hierdie iPad gedoente is nou weer 'n ander ding.Ek het 'n Apple en my kop kan soms nie verstaan hoekom dinge daar op 'n sekere manier werk nie…heeltemal anders as op windows.Ek wens ek kon help.
tina10 said on April 19, 2014
Jy weet mos ek worstel nog met Windows 8 en weet net mens vee met jou vinger oor die iPad dan gebeur dinge … jammer Vra vir @zephur
@tina10 @zephur is ook maar deesdae skaars.Ons moet maar self probeer en hoop dit tref!Ek sukkel ook met Windows8.Selfs gesoute rekenaargebruikers kla daaroor.
Rina Willemse said on April 20, 2014
@daniec – Weet nie of jy toe reggekom het nie. Maar nietemin: Jy hou jou vinger op enige plek in die teks tot daar 'n swart bar met 'n paar opsies verskyn. As jy die hele stuk wil kopieer, druk op 'select all' en dan op 'copy'. Gaan dan na die plek waar jy dit wil plak en hou jou vinger daar. Die woord 'paste' sal nou verskyn. Druk daarop. As jy slegs 'n gedeelte van die teks wil kopieer, trek die kolletjies tot waar jy dit wil hê om slegs daardie deel te highlight.
Pragtig en besonders soos gewoonlik
Ek is so bly vir jou inskrywing want dit lyk of die uitdagings hulle glans verloor.
@tina10 Ek geniet dit nog steeds,want ek weet nie altyd waaroor om te blog nie.
charly hardy said on April 20, 2014
Die ene deur die muur is 'n kunsfoto. Windpompe kom uit my kinderjare toe ek altyd vir my ouma in die Vrystaat gaan kuier het. Ons het altyd opgeklim tot heelbo en as ons weer lewendig onder gekom het het ons 'n moerske pakslae gekry
perdebytjie said on April 20, 2014
@charly Daar is baie stories met windpompe..My niggie se oupa aan moederskant het mooi klippies van Namibië in 'n sakkie aan die draai-as vd windpomp vasgebind en so is die klippies pragtig geslyp!